ایران کے صدارتی امیدواروں کے درمیان براہ راست پہلے مناظرہ کا آغاز

اسلامی جمہوریہ ایران کے بارہویں صدارتی انتخابات کے امیدواروں کے درمیان ٹی وی پر براہ راست مباحثے کے پہلے مرحلے کا آغاز ہوگیا ہے صدارتی امیدوار اس مباحثے میں سماجی اور اجتماعی امور کے بارے میں اپنے اپنے نظریات بیان کریں گے۔

خبر کا کوڈ: ۴۲۷۷۸۴

تاریخ: ۲۸ تير ۲۰۱۷ - ۱۸:۱۴

رسا نیوز ایجنسی کی رپورٹ کے مطابق، اسلامی جمہوریہ ایران کے بارہویں صدارتی انتخابات کے امیدواروں کے درمیان ٹی وی پر براہ راست مباحثے کا آغاز ہوگیا ہے صدارتی امیدوار مباحثے میں سماجی اور اجتماعی امور کے بارے میں اپنے اپنے نظریات کو بیان کریں گے۔

صدارتی امیدواروں کے درمیان براہ راست مباحثے اور مناظرے تین مرحلوں میں منعقد ہوں گے جن میں ہر امیدوار سیاسی، سماجی ، اقتصادی اور ثقافتی امور کے بارے میں  اپنے اپنے نظریات بیان کریں گے۔ایران کے بارہویں صدارتی انتخابات کے امیدواروں میں موجودہ صدر حجۃ الاسلام والمسلمین حسن روحانی، نائب صدر اسحاق جہانگیری، حرم امام رضا (ع) کے متولی حجۃ الاسلام والمسملین سید ابراہیم رئیسی ، تہران کے میئر محمد باقر قالیباف ، سابق وزیر سید مصطفی ہاشمی طبا اور سابق وزیر ثقافت مصطفی میر سلیم شامل ہیں۔

صدارتی امیدواروں کے درمیان پہلا مباحثہ ایران کے ٹی وی چینل ایک  اور ریڈیو سے براہ راست نشر کیا جارہا ہے۔ قرعہ اندازی کے ذریعہ سوالات کے ذریعہ جوابات دیئے جارہے ہیں ، سابق وزیر اور صدارتی امیدوار جناب میر سلیم نے پسماندگی کو دور کرنے کے بارے میں سوال کا جواب دیتے ہوئے کہا کہ ملک سے پسماندگی کو دور کرنے کے لئےملک کے اندر موجود وسائل کو منصفانہ طریقہ سے استعمال کرنے کی ضرورت ہے بے روزگاری اور ملکی پیدوار کے ذریعہ معاشی مشکلات اور ملکی پسماندگی کو دور کیا جاسکتا ہے۔

حجۃ الاسلام رئیسی نے سماجی انصاف اور طبقاتی فاصلہ کو کم کرنے کے بارے میں سوال کا جواب دیتے ہوئے کہا کہ سماجی انصاف اسلامی نظام کا ایک اہم ہدف ہے اور طبقاتی فاصلہ اسلامی نظام کے لئے کسی بھی صورت میں قابل قبول نہیں ہے اور سبسیڈی اور کمزور و پسماندہ طبقات کی مدد کرکے طبقاتی فاصلہ کو کم کیا جاسکتا ہے۔/۹۸۸/ ن۹۴۰